Na temelju članka 32. Zakona o udrugama (“Narodne novine” broj 74/14, 70/17, 98/19. i 151/22) i članka 18. Pravilnika o financiranju programa i projekata udruga koji su od interesa za Općinu Kloštar Podravski (KLASA:023-01/16-01/01, URBROJ:2137/18-16-1 od dana 15.02.2016. i 602-01/21-01/05,URBROJ:2137/16-21-01 od dana 29.12.2021.) općinski načelnik Općine Kloštar Podravski objavljuje

**II. NATJEČAJ**

**za predlaganje projekata javnih potreba u kulturi**

**koji su od interesa za Općinu Kloštar Podravski**

**za 2024. godinu**

Općina Kloštar Podravski raspisuje Natječaj za predlaganje projekata javnih potreba u kulturi koji su od interesa za Općinu Kloštar Podravski za 2024. godinu.

**Osnovni cilj** Natječaja za predlaganje programa javnih potreba u kulturi koji su od interesa za Općinu Kloštar Podravski za 2024. godinu je osnaživanje nositelja djelatnosti u kulturi.

**Specifični ciljevi** ovog Natječaja odnose se na:

1. Osnaživanje kapaciteta nositelja djelatnosti u kulturi za provođenje projekata koji doprinose kvaliteti života stanovnika Općine Kloštar Podravski i kulturnoj ponudi;

Projekti i programi udruga razvrstavaju se prema **područjima** ovisno o ciljevima koji se projektom ili programom žele postići:

* Zaštita kulturne baštine (arheološki i konzervatorsko-restauratorski radovi, obnova spomenika i sakralnih objekata i sl.).

**Ukupna raspoloživa sredstva** za financiranje projekata i programa javnih potreba u kulturi na području Općine Kloštar Podravski osigurana su u Proračunu Općine Kloštar Podravski za 2024. godinu u iznosu od 50.000,00 eura.

**Program javnih potreba u kulturi** koji ostvari pravo na financijsku potporu temeljem postavljenih kriterija za ocjenjivanje kvalitete projekata može ostvariti potporu u iznosu od minimalno 400,00 eura do maksimalno 3.500,00 eura.

Prijavitelj može podnijeti **ukupno 1 prijavu**.

Planirano **trajanje** projekata je **do 31.12.2024**.

Detalji Natječaja opisani su u Obrascu 1- **Upute za prijavitelje.**

**Rok za prijavu na natječaj je 04. srpnja 2024. godine.**

Prijave se šalju na sljedeću adresu:

**Općina Kloštar Podravski**

**Natječaj za predlaganje projekata javnih potreba u kulturi koji su od interesa za Općinu Kloštar Podravski za 2024. godinu**

**Kralja Tomislava 2**

**48362 Kloštar Podravski**

**- Ne otvarati -**

Razmatrat će se samo projekti koji su pravodobno prijavljeni, te koji u cijelosti zadovoljavaju propisane uvjete natječaja.

**OPĆINSKI NAČELNIK OPĆINE KLOŠTAR PODRAVSKI**

**KLASA: 402-01/24-01/13**

**URBROJ: 2137-16-01/01-24-04**

**Kloštar Podravski, 04. lipnja 2024.**

**OPĆINSKI NAČELNIK:**

**Siniša Pavlović**